
Naslov: Letos ima Poletni tabor Kozje kar 5 izmen
Napoved za voditelja:

V teh dneh je v Kozjem spet polno otrok, ki se udeležujejo že četrte izmene zdaj že tradicionalnega Poletnega tabora, ki ga že deveto leto zapored pripravlja Zavod za šport, izobraževanje, kulturo in turizem ŠIK Kozjansko, ob pomoči občine Kozje. To pa ni zadnja izmena, saj bodo letos zaradi velikega povpraševanja prihodnji teden pripravili še eno izmeno in tako na vseh petih gostili rekordno število otrok doslej iz vse Slovenije.

H1: V Kozjem poteka deveti Poletni tabor za mlade

H2: Na njem se bo letos v petih izmenah zvrstilo kar 270 otrok
H3: Občina Kozje in donatorji omogočajo udeležbo tudi 50 otrokom iz socialno šibkejših družin

T- Iz Kozjega GORAN ROVAN /

X- Snemalec in montažer Miloš Šantek /

Poletnega tabora v Kozjem se bo letos v petih izmenah udeležilo kar 270 otrok, za katere so pripravili pester program, s poudarkom na nogometu, košarki, tenisu in risanju.

T- BLAŽ HARTL /
X- soorganizator Poletnega tabora Kozje /

»Kar vključuje treninge, animacijo, likovno ustvarjanje, kuhanje, ribolov, obisk Aqulune, čokoladnice, Jelenovega grebena, ter pester spremljevalni program. To pomeni kmečke igre, športne igre, lov na zaklad.«
Mladi na tabor prihajajo iz vse Slovenije. In zakaj so se odločili priti ravno v Kozje?
T-  SARA MASTNAK /
»Jest sem pršla zaradi tega, ker so mel pač prosto mesto in so me povabil in pač sem rekla ja, zaradi tega ker še nikoli nisem spala v šotoru.«
T-  TIT ROZMAN /
»Da se malo poigram s svojimi sošolci in da nove prijatelje spoznam.«

T-  ANŽE STOKOVNIK /
»Tud sicer igraš nogomet, al si se tle odloču za to? Igram nogomet. In kak je na taboru? Zelo fajn.«
T-  MARK ŠPRAJCER /
»Na ta tabor sem pršu, da, ker so še moji prijatli sem pršli. Sem prvič tle.«
T-  STELLA ASHANTI TRAORE /
»Zakaj si se pa ti odločila za nogomet, med samimi fanti skor? Da se naučim, pa da mam nove prijatelje.«
Da mladim ni dolgčas skrbijo zanje animatorji in mentorji.
T- ZALA GROBELŠEK /
X- mentorka na Poletnem taboru Kozje /

»Delo z otroci je zelo zanimivo, ker otroci prihajajo iz različnih koncev Slovenije, so si vsi različni. So pa zelo vedoželjni in jih ni problema zanimirat.«
Tudi letos bo na Poletnem taboru sodelovalo 50 otrok iz socialno šibkejših družin s Kozjanskega, katerim te počitnice omogočajo občina Kozje in številni donatorji.

